2023 एशिया कप
2023 एशिया कप (प्रायोजन कारणों से सुपर 11 एशिया कप) एशिया कप का 16वां संस्करण है, जिसमें मैच एक दिवसीय अंतरराष्ट्रीय के रूप में खेले जाएंगे, और इसे पाकिस्तान और श्रीलंका द्वारा संयुक्त रूप से आयोजित किया जाएगा। टूर्नामेंट 6 टीमों द्वारा खेला जाएगा। यह 30 अगस्त से 17 सितंबर 2023 तक आयोजित होने वाला है। श्रीलंका मौजूदा चैंपियन है। यह पहला ऐसा एशिया कप हैं जिसकी मेजबानी एक से अधिक देश कर रहे हैं। टूर्नामेंट में एशियाई क्रिकेट परिषद के पांच पूर्ण सदस्य भाग लेंगे: अफगानिस्तान, बांग्लादेश, भारत, पाकिस्तान और श्रीलंका। उनके साथ नेपाल भी शामिल होगा, जिसने 2023 एसीसी पुरुष प्रीमियर कप जीत कर टूर्नामेंट के लिए क्वालीफाई किया है। नेपाल पहली बार क्वालीफाई करके एसीसी एशिया कप में पदार्पण करेगा। एशिया कप 2023 में सभी मैच Jio cinema पर फ्री में देख सकते हैं।